**MUISTIO**

**Kerho 18.4.2012 klo 9.30 Laukkosken Työväentalolla**:

* Osallistujia oli 17. Liitteenä osallistujalista.
* Puheenjohtaja Matti Leivoja avasi kokouksen ja toivotti osallistujat tervetulleiksi.
* Uudenmaan piirin Kuntohaaste päättyy 30.4. jonka jälkeen kerätään suorituskerta- lomakkeet. Haaste vaikuttaa olevan hyvässä vauhdissa yhdistyksessämme.
* Idea toimintapäivän järjestämisestä Aurinkomäen asukkaille aiheutti vilkkaan keskustelun. Keskusteluissa tuli esille mm: ulkoilu, kahvituspäivä, seurustelupäivä, virkistys- iltapäivä, jolloin asukkaita vietäisi ulkoilemaan esim. luontoon, hautausmaalle. Marja-Leena Leivojan ehdotuksesta päätettiin että toiminta järjestetään muulloin kuin syksyllä vanhustenviikolla, koska silloin kaikki muutkin ovat liikkeellä. Hilkka Lahtinen kertoi, etteivät Aurinkomäen asukkaat saa iltapäiväkahveja enää erikseen, vaan kahvit tarjoillaan ruokailun yhteydessä. Puheenjohtaja esityksestä päädyttiin siihen, että työryhmä Marja-Leena Leivoja ja Inkku Mattila selvittävät asukkaiden tarpeista lähtien Aurinkomäen johtajan ja muiden tarpeellisten ihmisten kanssa mikä voisi olla kesäisen toimintapäivämme teemana.
* Sihteeri kertoi yhdistyksen maksulaite eläkkeensaajille – aloitteen saaneen kiinnostuneen vastaanoton kaikissa pankkiryhmissä. Nordea kertoi asiaa tutkittuaan, että sillä ei kuitenkaan ole suunnitteilla tällaisia laitteita. Sampo- pankki ohjasi asian Finanssialan Keskusliittoon, jonka kannanotto oli samansuuntainen. Pankkien ja FK:n mukaan tulossa oleva Suoramaksu on riittävä palvelu ikäihmisille, joilla ei ole tietokonetta. Tämä vähän ihmetyttää, kun tiedossamme on, että Keski-Euroopassa pankeilla jo on tarjota tämänsuuntainen korttilaite asiakkaille kotona tapahtuvia maksuja varten.
* Todettiin, että EKL:n Uudenmaan piirin Virkistyspäivä on Kisakalliossa Lohjalla 21.9.2012. Asiaa palataan kerhoissa kunhan saadaan kirjallinen kutsu. Ilmoittautuminen lienee jo kevään aikana.
* EKL:n rannalta onginta kilpailut on 1.6.2012 klo 10-14 Loviisan Sahaniemessä. Ilmoittautuminen klo 9.30 paikan päällä.
* Oltiin sitä mieltä, ettei yhdistyksenä juhlisteta äitejä erikseen 13.5. vaan jokainen hoitaa sen omassa perhepiirissään.
* Sihteeri kertoi terveisinä puheenjohtaja- ja sihteeripäiviltä mm:

. EKL:n pj Matti Hellsten oli kertonut että Keitelerannan toiminta lopetetaan kannattamattomana 30.6.2012.

. Vanhuusneuvostot on perustettava kaikkiin kuntiin, laki on tulossa

. Yhdistyksen arkistoinnissa on jossain vaiheessa tarpeen siirtää aineistoa Työväen arkistoon, jossa arkistointi on ilmaista ja paloturvallista.

. Tiedottaminen yhdistyksissä on periaatteessa jokaisen jäsenen vastuulla, ei vain pj:n ja sihteerin.

. Kunnissa ei riittävästi ymmärretä ennalta ehkäisevän liikunnan ja kuntoilun merkitystä ikäihmisille. Kunnilla on vapaaehtoistyöntekijöinä eläkkeensaajia, joiden vakuuttamisen kunnat hoitavat. Meillä esim. Kaija Temmilä kertoi olevansa seurakunnan vapaaehtoistyöntekijä, jonka seurakunta vakuuttaa niissä tehtävissä.

* Päätettiin, että kevään viimeinen kerho on 30.5. ja että 16.5. ei ole kerhoa, koska silloin valmistellaan Helatorstaijuhlia. Syksyn aloittavan kerhon ajankohdasta päätetään seuraavassa kerhossa ja siinä täytyy ottaa huomioon yhdistyksen 25- vuotisjuhla 16.9.
* Sipoon Eläkkeensaajat ovat kutsuneet meidät viettämään Kesäpäivää Lövhyddaniin 3.7. klo 10 - 16. Asiaan palataan vielä kevään kerhoissa.

Muistion vakuudeksi:

Matti Leivoja Jorma Laukka

Puheenjohtaja Sihteeri.